Diari Oficial de la Generalitat Valenciana


Sumari del DOGV 5096, del 20-09-2005 (2005/10164)

ORDE de 14 de setembre de 2005, de la Conselleria d'Empresa, Universitat i Ciència, per la qual es modifica l'Orde de 13 de juliol de 2005, de la mateixa Conselleria, per la qual es convoquen diferents tipus de beques i ajudes per al foment de la investigació científica i el desenvolupament tecnològic de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5096

Data del DOGV
:   20-09-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/10740


Data del document
:   14-09-2005

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * assignació per estudis
    * bioquímica
    * geologia
    * investigació científica
    * ecologia
    * ciències biològiques
    * veterinari
    * suport econòmic
    * agronomia
    * professió de la informàtica
    * matemàtiques
    * professió administrativa
    * enginyer
    * metge
    * ciències físiques
    * estadística
    * personal d'investigació
    * centre d'investigació
    * universitat
    * professió tècnica
    * geografia
    * professió de la comunicació
    * projecte d'investigació
    * química
    * farmacèutic

ORDE de 14 de setembre de 2005, de la Conselleria d'Empresa, Universitat i Ciència, per la qual es modifica l'Orde de 13 de juliol de 2005, de la mateixa Conselleria, per la qual es convoquen diferents tipus de beques i ajudes per al foment de la investigació científica i el desenvolupament tecnològic de la Comunitat Valenciana. [2005/M10350]
  
Amb data 3 d'agost de 2005, es va publicar en el Diari Oficial de la Generalitat Valenciana l'Orde de 13 de juliol de 2005, del conseller d'Empresa, Universitat i Ciència, per la qual es convoquen diferents tipus de beques i ajudes per al foment de la investigació científica i el desenvolupament tecnològic de la Comunitat Valenciana.
  
S'ha advertit la necessitat d'introduir modificacions en el preàmbul i en determinats annexos de l'orde, per a fer una referència especial al Pla de Competitivitat de l'Empresa Valenciana i pel que fa a terminis de presentació d'instàncies i a conceptes susceptibles d'ajuda, per la qual cosa, fent ús de les atribucions que em conferixen l'article 35 de la Llei de Govern Valencià i l'article 47.11 del Text Refós de la Llei d'Hisenda Pública de la Generalitat Valenciana,
  
ORDENE
  
Article 1
  
S'afig un incís al final del primer paràgraf del preàmbul:
  
«?tot això en relació amb el Pla de Competitivitat de l'Empresa Valenciana.»
  
Article 2
  
S'afig un nou paràgraf a la base 9, Formalització de sol·licituds, de l'annex II de la indicada orde, que queda redactat de la manera següent:
  
«3. El termini de presentació de la sol·licitud en la primera fase serà el previst amb caràcter general en la base 3 de l'annex I de la present orde.
  
El termini de presentació de la sol·licitud de la segona fase serà de l'1 al 30 de novembre de 2005.»
  
Article 3
  
La base 1 de l'annex XII, Finalitat de la convocatòria, queda redactada de la manera següent:
  
«La finalitat d'esta convocatòria és la concessió d'ajudes per a accions especials tendents a aconseguir objectius rellevants per a la Comunitat Valenciana en matèria de I+D+I. Es tracta d'actuacions d'especial oportunitat des del punt de vista cientificotecnològic i/o que tinguen relació amb el Pla de Competitivitat de l'Empresa Valenciana.»
  
La base 5, Termini de presentació de sol·licituds, queda redactada de la manera següent:
  
«Les sol·licituds podran presentar-se fins al 30 de gener de 2006.»
  
Article 4
  
La base 1 de l'annex XIII, Finalitat de la convocatòria, paràgraf segon, queda redactada de la manera següent:
  
«2. Es tracta de l'execució de projectes d'investigació aplicada i desenvolupament tecnològic d'especial rellevància per a la Comunitat Valenciana i el seu Pla de Competitivitat, en els quals participen grups de centres d'investigació o de centres tecnològics juntament amb empreses, per al desenvolupament de projectes empresarials el resultat final dels quals s'aplique a escala pilot o industrial.»
  
La base 3 del mateix annex, Característiques de les ajudes, queda redactada de la manera següent:
  
«Les ajudes a subvencionar corresponen a accions que es realitzaran durant l'any 2006. Els projectes tindran una durada màxima d'un any.
  
Seran conceptes susceptibles d'ajuda:
  
a) Despeses de material fungible.
  
b) Despeses corresponents a viatges i despeses de manutenció i allotjament.
  
c) Despeses de personal, incloses les retribucions de personal vinculat estatutàriament o contractualment a les entitats sol·licitants i, si és el cas, les retribucions addicionals d'este personal.
  
d) Despeses d'equipament d'infraestructura cientificotècnica.
  
e) Altres despeses complementàries.
  
En cap cas seran subvencionables les despeses de material bibliogràfic, ni les corresponents a mobiliari, ni les de material d'ús exclusivament administratiu.»
  
València, 14 de setembre de 2005
  
El conseller d'Empresa, Universitat i Ciència,
  
JUSTO NIETO NIETO